સૂત્રો દ્વારા મળેલી જાણકારી અનુસાર ફિલ્મ ‘એક થા ટાઇગર’, ‘બજરંગી ભાઈજાન’ અને ‘ટ્યૂબલાઇટ’ જેવી ફિલ્મોને ડિરેક્ટ કરી ચૂકેલા કબીર ખાન આ ફિલ્મનું નિર્દેશન કરશે, જ્યારે આ ફિલ્મમાં કપિલનું પાત્ર રણવીરસિંહ ભજવશે. ઉલ્લેખનીય છે કે ૧૯૮૩માં ભારતને ક્રિકેટ વિશ્વકપમાં મળેલી ખિતાબી જીતની કહાણી પર આ ફિલ્મ બનશે. આ વાતની પુષ્ટિ કરતાં ફિલ્મ એક્સપર્ટ તરણ આદર્શે ટ્વિટ કરીને કહ્યું, ”કબીર ખાનના નિર્દેશનમાં કપિલના જીવન પર બની રહેલી ફિલ્મમાં રણવીરસિંહ મુખ્ય ભૂમિકા ભજવશે.”